Ar Siguldas novada pašvaldības domes 2020. gada 20.februāra sēdes lēmumu “Par Siguldas novada pašvaldības nekustamā īpašuma – “Akmentiņi”, Allažu pagasts, Siguldas novads − nodošanu atsavināšanai un izsoles noteikumu apstiprināšanu” (prot. Nr. 3, 43. §), nolemts nodot atsavināšanai nekustamo īpašumu “Akmentiņi”, Allažu pagasts, Siguldas novads, kadastra Nr.8042 007 0188, kas sastāv no zemes vienības 500 m2 platībā (kadastra apzīmējums 8042 007 0188) (turpmāk – nekustamais īpašums), un apstiprināti nekustamā īpašuma izsoles noteikumi, nosakot, ka pirmpirkuma tiesības uz nekustamo īpašumu var realizēt tam piegulošo zemesgabalu īpašnieki.

2020. gada 7.aprīlī Siguldas novada pašvaldībā saņemts pirmpirkuma tiesīgās personas pieteikums dalībai nekustamā īpašuma izsolē.

Ar Siguldas novada pašvaldības domes 2020. gada 23.aprīļa sēdes lēmumu “Par Siguldas novada pašvaldības nekustamā īpašuma “Akmentiņi”, Allažu pagasts, Siguldas novads atsavināšanas procesa pabeigšanu un pirkuma līguma noslēgšanu” (prot. Nr. , 23. §), nolemts noslēgt pirkuma līgumu ar pirmpirkuma tiesīgo personu par nosacīto cenu 390,00 EUR (trīs simti deviņdesmit *euro* 00 centi) apmērā.